paragraph_text: Interkontinentalni kup 1995. je nogometna utakmica koju su 28. studenog 1995. na tokijskom Nacionalnom olimpijskom stadionu odigrali nizozemski Ajax i brazilski Grêmio. Riječ je o susretu pobjednika Lige prvaka i Cope Libertadores u kojem je slavio amsterdamski sastav boljim izvođenjem jedanaesteraca. Igračem utakmice proglašen je Danny Blind koji je ujedno zabio posljednji i odlučujući penal.